WHA-AMATA ควงแขนบวก! รับเม็ดเงิน “ต่างชาติลงทุนไทย” ทะลุ 1.12 แสนลบ.
WHA-AMATA ควงแขนบวก! รับเม็ดเงินต่างชาติลงทุนไทย 11 เดือนแรก 2565 ทะลุ 1.12 แสนล้านบาท
WHA-AMATA ควงแขนบวก! รับเม็ดเงินต่างชาติลงทุนไทย 11 เดือนแรก ทะลุ 1.12 แสนล้านบาท
19 ธ.ค. 2565

ผู้สื่อข่าวรายงานว่า ราคาหุ้นกลุ่มนิคมอุตสาหกรรมดีดบวก นำโดย บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 11:22น. ราคาอยู่ที่ 3.92 บาท บวก 0.02 บาท หรือ 0.51% สูงสุดที่ 3.94 บาท ต่ำสุดที่ 3.88 บาท มูลค่าซื้อขายที่ 91.07 ล้านบาท
บริษัท อมตะ คอร์ปอเรชัน จำกัด (มหาชน) หรือ AMATA ณ เวลา11:24 น. ราคาอยู่ที่ 20.60 บาท บวก 0.10 บาท หรือ 0.49% สูงสุดที่ 20.70 บาท ต่ำสุดที่ 20.50 บาท มูลค่าซื้อขายที่ 36.56 ล้านบาท
ด้านบริษัท หลักทรัพย์ โนมูระ พัฒนสิน จำกัด (มหาชน) ระบุในทวิเคราะห์วันนี้(19 ธ.ค.65) ว่า กรมพัฒนาธุรกิจการค้าเปิดเผยว่า ภายใต้พ.ร.บ.การประกอบธุรกิจของคนต่างด้าว พ.ศ. 2542 ได้อนุญาตให้คนต่างชาติเข้ามาลงทุนประกอบธุรกิจในประเทศไทย ในช่วง 11 เดือนแรกปี 65 จำนวน 530 ราย เพิ่มขึ้น 30% มีเม็ดเงินลงทุนทั้งสิ้น 1.12 แสนล้านบาท เพิ่มขึ้น 74%
นอกจากนี้จากการรวบรวมทีมกลยุทธ์ พบว่า ถ้านับเป็นค่าเฉลี่ยรายเดือนยังเป็นระดับที่เพิ่มขึ้นต่อเนื่องจาก 10 เดือนแรกปี 65 ที่มีเม็ดเงินลงทุนทั้งสิ้น 1.06 แสนล้านบาท ผสานความคาดหวังเชิงบวกที่จะเห็นการลงทุนต่างประเทศเร่งขึ้น หลังเลือกตั้งใหญ่จากความพร้อมเปิดใช้โครงสร้างพื้นฐานที่ทยอยลงทุนมาเป็นภาพบวกกลุ่มนิคมอุตสาหกรรม ได้แก่ บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA และบริษัท อมตะ คอร์ปอเรชัน จำกัด (มหาชน) หรือ AMATA